hotchpotch/miracl-hf-unified huggingface dataset:
จิโอะจัง แม่หนู โหด มัน ฮา
จิโอะจัง แม่หนู โหด มัน ฮา () เป็นการ์ตูนญี่ปุ่น เขียนโดย ทาดาทากะ คาวาซากิ ตีพิมพ์ในนิตยสาร"คอมิคแฟลปเปอร์รายเดือน"ของสำนักพิมพ์มีเดียแฟคทอรี ตั้งแต่ฉบับเดือนพฤษภาคม พ.ศ. 2557 ได้รับการดัดแปลงเป็นภาพยนตร์การ์ตูนโทรทัศน์ ผลิตโดยบริษัทดิโอเมเดีย เริ่มออกอากาศเมื่อวันที่ 6 กรกฎาคม พ.ศ. 2561
ในประเทศไทย "จิโอะจัง แม่หนู โหด มัน ฮา" ได้รับลิขสิทธิ์หนังสือการ์ตูนโดยสำนักพิมพ์เด๊กซ์เพรส
เรื่องราวเกี่ยวกับการเดินทางจากบ้านไปโรงเรียนเด็กสาวมัธยมปลายชื่อมิยาโมะ จิโอะ ซึ่งระหว่างทางไปโรงเรียนในแต่ละวันจะมีเหตุการณ์ต่างๆเกิดขึ้นไม่ซ้ำกัน
เจ้าชายมูฮัมหมัด อาลี เจ้าชายแห่งซาอิด
เจ้าชายมูฮัมหมัด อาลี เจ้าชายแห่งซาอิด () เสด็จพระราชสมภพเมื่อวันที่ 5 กุมภาพันธ์ 2522 ณ ไคโร ประเทศอียิปต์ เป็นพระราชโอรสพระองค์ใหญ่ใน พระเจ้าฟูอัดที่ 2 แห่งอียิปต์ และ ดอมีนิก-ฟร็องซ์ โลบ ปีการ์ ทรงเป็นองค์รัชทายาทในราชบัลลังก์อียิปต์และซูดาน พระองค์และครอบครัวถูกเนรเทศขณะพระองค์มีพระชนมายุไม่ถึง 1 พรรษา พระองค์ทรงเติบโตใน โมร็อกโก และ ยุโรป เมื่อทรงเจริญวัย ทรงงานด้วยอสังหาริมทรัพย์ใน ปารีส
พระองค์ทรงเษกสมรสกับ เจ้าหญิงนอเอล เจ้าหญิงแห่งซาอิด หรือ เจ้าหญิงนอเอลแห่งอัฟกานิสถาน เมื่อวันที่ 30 สิงหาคม 2556 ซึ่งเจ้าหญิงทรงเป็นพระราชนัดดาใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์พระองค์สุดท้ายของอัฟกานิสสถาน โดยมีแขกเข้าร่วมงานมากมาย อีกทั้งยังมีราชวงศ์ยุโรป เมื่อเษกสมรสแล้ว เจ้าหญิงนอเอล ได้รับการสถาปนาเป็น เจ้าหญิงแห่งซาอิด พระวรชายา มีพระราชบุตรดังนี้
ไฟป่าแคว้นแอตติกา พ.ศ. 2561
กลุ่มไฟป่าที่เกิดขึ้นอย่างต่อเนื่องในประเทศกรีซเริ่มขึ้นในพื้นที่ชายฝั่งทะเลของแคว้นแอตติกาในเดือนกรกฎาคม พ.ศ. 2561 ตั้งแต่วันที่ 27 กรกฎาคม ผู้คน 88 รายได้รับการยืนยันว่าเสียชีวิต ผู้ใหญ่อย่างน้อย 164 ราย และเด็ก 23 รายที่มีอาการบาดเจ็บ ได้รับการนำตัวส่งโรงพยาบาล รวมทั้งผู้ใหญ่ 11 รายที่มีอาการสาหัส นับเป็นเหตุการณ์ไฟป่าที่อันตรายที่สุดครั้งที่สองในคริสต์ศตวรรษที่ 21 หลังจากเหตุการณ์ไฟป่าวันเสาร์สีดำ พ.ศ. 2552 ในประเทศออสเตรเลียที่มีผู้เสียชีวิต 172 ราย และตามมาด้วยเหตุการณ์ไฟป่าประเทศกรีซ พ.ศ. 2550 ที่มีผู้เสียชีวิต 99 ราย
ประเทศกรีซได้ขอความช่วยเหลือจากประเทศอื่น ๆ เพื่อช่วยแก้ไขปัญหาเพลิงไหม้และจัดการกับสถานการณ์ฉุกเฉิน โดยการส่งคำขอผ่านทางกลไกการคุ้มครองทางแพ่งของสหภาพยุโรปสำหรับความช่วยเหลือระหว่างประเทศ กรรมาธิการยุโรปเพื่อการช่วยเหลือด้านมนุษยธรรมและการจัดการวิกฤติได้มาถึงกรุงเอเธนส์ในวันที่ 24 กรกฎาคมเพื่อประสานความช่วยเหลือของสหภาพยุโรป ส่วนกลไกการคุ้มครองทางแพ่งของสหภาพยุโรปได้ช่วยระดมเครื่องบิน, ยานพาหนะ, บุคลากรทางการแพทย์ และนักดับเพลิงจากประเทศในสหภาพยุโรป นอกจากนี้ ระบบดาวเทียมโคเปอร์นิคัสของสหภาพยุโรปได้รับการเปิดใช้งานเพื่อให้เจ้าหน้าที่ได้มีแผนที่เฉพาะระดับสูง ในขณะที่นิกอส ทอสกัส รัฐมนตรีกรีก กล่าวว่าไม่เคยมีข้อเสนอมากมายที่จะช่วยเหลือในการดับเพลิงเช่นนี้มาก่อน โดยยกย่องความสามัคคีที่แสดงให้เห็นของประเทศต่าง ๆ
คลื่นความร้อนในประเทศญี่ปุ่น พ.ศ. 2561
ตลอดช่วงเดือนกรกฎาคม พ.ศ. 2561 มีคลื่นความร้อนสูงเป็นประวัติการณ์ที่ส่งผลกระทบต่อพื้นที่ขนาดใหญ่ของประเทศญี่ปุ่น หลายพื้นที่มีอุณหภูมิสูงกว่า 35 องศาเซลเซียส (95 องศาฟาเรนไฮต์) และเมืองคูมางายะ ได้รับการบันทึกอุณหภูมิสูงสุดที่ 41.1 องศาเซลเซียส (106.0 องศาฟาเรนไฮต์) ในวันที่ 23 กรกฎาคม – ซึ่งเป็นระดับสูงสุดที่เคยเกิดขึ้นในประเทศญี่ปุ่น อย่างน้อย 80 รายเสียชีวิตจากสาเหตุที่เกี่ยวข้องกับความร้อน และอย่างน้อย 22,000 รายเป็นลมเพราะความร้อน โดยต้องเข้ารับการรักษาในโรงพยาบาล
หลังจากน้ำท่วมและโคลนถล่มที่เกิดขึ้นตั้งแต่ปลายเดือนมิถุนายนถึงกลางเดือนกรกฎาคมปี พ.ศ. 2561 ได้มีคลื่นความร้อนที่แผ่กระจายไปทั่วแผ่นดินใหญ่ของประเทศญี่ปุ่น ในจังหวัดที่ได้รับผลกระทบจากอุทกภัยและแผ่นดินถล่ม ทั้งจังหวัดฮิโรชิมะ, โอกายามะ และเอฮิเมะ มีผู้ป่วย 145 รายที่เข้ารับการรักษาในโรงพยาบาลโดยเป็นลมเพราะความร้อนเนื่องจากอุณหภูมิสูงขึ้นกว่า 35 องศาเซลเซียส (95.0 องศาฟาเรนไฮต์) เมื่อวันที่ 15 กรกฎาคม สถานีตรวจการเปลี่ยนแปลงสภาพอากาศ 200 แห่งจาก 927 สถานีในเครือข่ายการสังเกตการณ์ทั่วประเทศได้บันทึกอุณหภูมิสูงสุดที่เกิน 35 องศาเซลเซียส (95.0 องศาฟาเรนไฮต์) จากนัน ในวันที่ 23 กรกฎาคม พบว่ามีอุณหภูมิสูงถึง 41.1 องศาเซลเซียส (106.0 องศาฟาเรนไฮต์) ในเมืองคูมางายะซึ่งอยู่ห่างทางตะวันตกเฉียงเหนือของโตเกียว 65 กม. (40 ไมล์) นับเป็นอุณภูมิสูงสุดเท่าที่เคยมีมาของประเทศญี่ปุ่น เมืองหลายแห่งได้บันทึกอุณหภูมิไว้ที่ 40 องศาเซลเซียส (104 องศาฟาเรนไฮต์) ในวันดังกล่าว ส่วนในนครเกียวโตมีอุณหภูมิเหนือ 38 องศาเซลเซียส (100 องศาฟาเรนไฮต์) เป็นเวลาเจ็ดวันเป็นครั้งแรกนับตั้งแต่เริ่มบันทึกสถิติไว้ในคริสต์ศตวรรษที่ 19
ในวันที่ 24 กรกฎาคม กรมอุตุนิยมวิทยาญี่ปุ่น (JMA) เรียกเหตุการณ์นี้ว่าเป็นภัยธรรมชาติ และชี้ให้เห็นว่าหลายพื้นที่กำลัง"มีระดับความร้อนมากเป็นประวัติการณ์"
การเลือกตั้งทั่วไปในกัมพูชา พ.ศ. 2561
การเลือกตั้งทั่วไป () เกิดขึ้นในกัมพูชาเมื่อวันที่ 29 กรกฎาคม พ.ศ. 2561 ซึ่งเปิดให้ลงคะแนนเมื่อ 7.00 น.- 15.00 น.
เจ้าหญิงนอเอล เจ้าหญิงแห่งซาอิด
เจ้าหญิงนอเอล เจ้าหญิงแห่งซาอิด () (เดิม:เจ้าหญิงนอเอลแห่งอัฟกานิสถาน) เสด็จพระราชสมภพเมื่อวันที่ 6 ธันวาคม 2523 ณ โรม อิตาลี เป็นพระธิดาใน เจ้าชายมูฮัมหมัด ดาวูด พาทุนยา ข่านแห่งอัฟกานิสถาน ทรงเป็นพระราชนัดดาใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน และ เจ้าหญิงฟาติมา เบียกัม เมื่อยังทรงพระเยาว์ ทรงเข้าศึกษา ณ โรงเรียนเซนต์โดมินิก เมื่อทรงจบการศึกษาแล้ว ทรงเป็นช่างเจียระไนพลอย ก่อนจะทรงเข้าศึกษาระดับปริญญา ณ มหวิทยาลัยเว็บเตอร์ กรุงลอนดอน ต่อมาทรงเปิดแบรด์เสื้อผ้าในชื่อของ Noal & Co Ltd ในปี 2544
พระราชมารดาของพระองค์นั้น เป็นนักการทูตหญิงฝีมือเยีย่มและเป็นบุตรสาวของ นายพลมูฮัมหมัด อดีตเอกอัครราชทูตอัฟกานิสถานประจำกรุงโรม
พระองค์ทรงเสกสมรสกับ เจ้าชายมูฮัมหมัด อาลี เจ้าชายแห่งซาอิด พระราชโอรสใน พระเจ้าฟูอัดที่ 2 แห่งอียิปต์ เมื่อวันที่ 30 สิงหาคม 2556 พระองค์รับพระราชทานพระอิสริยยศที่ เจ้าหญิงแห่งซาอิด เจ้าหญิงแห่งอียิปต์ พระวรชายา โดยมีแขกเข้าร่วมงานมากมาย อีกทั้งยังมีราชวงศ์ยุโรป ทรงมีพระราชบุตรดังนี้
ปฏิบัติการคอบรา
ปฏิบัติการคอบรา เป็นรหัสนามสำหรับการเปิดฉากการรุกโดยกองทัพสหรัฐที่หนึ่ง (พลโท โอมาร์ แบรดลีย์) 7 สัปดาห์หลังการยกพลขึ้นบก ดีเดย์ ในช่วงการทัพนอร์ม็องดีในสงครามโลกครั้งที่สอง ความมุ่งหมายคือการใช้ผลประโยชน์จากความสับสนของเยอรมันโดยการโจมตีของอังกฤษและแคนาดาบริเวณรอบเมืองก็อง, ในปฏิบัติการกู๊ดว๊ด และบุกทะลวงแนวป้องกันเยอรมันที่ได้ถูกวางแผนเอาไว้ในกองกำลังของเขา ในขณะที่เยอรมันยังไม่ลงตัว เมื่อเส้นทางได้ถูกสร้างขึ้น กองทัพที่หนึ่งสามารถเคลื่อนทัพเข้าสู่บรีทานี เคลื่อนขึ้นไปยังปีกเยอรมันเมื่อปราศจากข้อจำกัดของประเทศรั้วต้นไม้ (bocage) หลังจากเริ่มต้นการรุกอย่างช้าๆรวมตัวเคลื่อนไปข้างหน้า และการต้านทานของเยอรมันได้พังทลายลงในขณะที่ส่วนที่เหลือของหน่วยรบที่แตกหักได้ต่อสู้เพื่อหลบหนีไปยังแม่น้ำแซน การขาดแคลนทรัพยากรในการรับมือสถานการณ์ การตอบสนองของเยอรมันนั้นไร้ผลและทั้งแนวรบนอร์ม็องดีได้พังทะลายลง ปฏิบัติการคอบรา, พร้อมกับการรุกพร้อมกันโดยกองทัพที่สองของอังกฤษและกองทัพแคนาดาที่หนึ่ง เป็นการตัดสินใจในการรักษาชัยชนะของฝ่ายสัมพันธมิตรในการทัพนอร์ม็องดี
มีความล่าช้าหลายครั้งโดยสภาพอากาศที่เลวร้าย ปฏิบัติการคอบร้าได้เริ่มต้นขึ้น เมื่อวันที่ 25 กรกฎาคม ด้วยการทิ้งระเบิดทางอากาศอย่างเข้มข้นจากเครื่องบินรบฝ่ายสัมพันธมิตรหลายพันลำ การสนับสนุนการรุกครั้งนี้ได้ดึงส่วนใหญ่ของยานเกราะเยอรมันไปยังกองทัพอังกฤษและแคนาดาและควบคู่ไปกับการขาดแคลนกำลังคนและเครื่องมืออุปกรณ์ที่สามารถใช้ได้กับเยอรมัน มันเป็นไปไม่ได้สำหรับพวกเขาที่จะสร้างแนวป้องกัน หน่วยทหารของกองทัพน้อยที่ 7 แห่งสหรัฐได้นำสองกองพลในจู่โจมขั้นแรก ในขณะที่เหล่าอื่นๆของกองทัพสหรัฐที่หนึ่งได้สนับสนุนการโจมตีที่ถูกออกแบบเพื่อบีบบังคับหน่วยทหารเยอรมันในสถานที่นี้ การรุดหน้าไปอย่างช้าๆในวันแรกแต่ฝ่ายศัตรูได้เริ่มสลายตัวเมื่อเปลือกการป้องกันได้ถูกแตกหัก โดยวันที่ 27 กรกฎาคม การต้านทานที่ถูกจัดตั้งส่วนใหญ่ได้ถูกพิชิตและกองทัพน้อยที่ 7 และ 8 ได้รุกอย่างรวดเร็ว ได้แบ่งแยกคาบสมุทรโคเตนติน
โดยวันที่ 31 กรกฎาคม กองทัพน้อยที่ 19 ได้ทำลายกองกำลังสุดท้ายที่ต่อต้านกองทัพที่หนึ่ง ซึ่งเกิดขึ้นจากรั้วต้นไม้ การเสริมกำลังได้เคลื่อนไปทางตะวันตกโดยจอมพล กึนเทอร์ ฟอน คลูเกอและได้ใช้ในการโจมตีตอบโต้ต่างๆ, ที่ใหญ่ที่สุดซึ่ง, ปฏิบัติการลึททิช (ปฏิบัติการลีแยฌ) ได้เปิดฉากขึ้น เมื่อวันที่ 7 สิงหาคม ระหว่างมอร์เทนและ Avranches แม้ว่านี้จะนำไปสู่ช่วงการนองเลือดที่สุดในการรบ มันได้ถูกจัดตั้งโดยหน่วยทหารที่หมดเรี่ยวแรงและไม่แข็งแกร่งพอและเป็นความล้มเหลวที่ราคาแพง เมื่อวันที่ 8 สิงหาคม กองกำลังทหารที่เคลื่อนพลมาใหม่ๆของกองทัพสหรัฐที่สามได้เข้ายึดเมือง เลอ ม็อง ก่อนหน้านี้เป็นกองบัญชาการใหญ่ของกองทัพเยอรมันที่ 7 ปฏิบัติการคอบราได้เปลี่ยนความรุนแรงของการรบทางภาคพื้นดินของนอร์มังดีมาเป็นยุทธวิธีการทำสงครามอย่างรวดเร็วและนำไปสู่การสร้างวงล้อมฟาเลส์ และการสูญเสียตำแหน่งเยอรมันในทางตะวันตกเฉียงเหนือของฝรั่งเศส
การกู้ภัยในทะเลทางอากาศ
การกู้ภัยในทะเลทางอากาศ (Air-sea rescue, ASR หรือ A/SR, รู้จักกันในชื่อ ซี-แอร์ รียูสส์) เป็นส่วนหนึ่งของการค้นหาและกู้ภัยสำหรับผู้รอดชีวิตจากเหตุฉุกเฉิน เช่นผู้รอดชีวิตจากเหตุการณ์เรืออัปปางลงสู่ทะเล โดยที่เป็นการกู้ภัยทางอากาศซึ่งใช้เครื่องบินทะเล, เฮลิคอปเตอร์, เรือดำน้ำ, เรือกู้ภัย หรือเรือ โดยมีอุปกรณ์เฉพาะทางหรือเทคโนโลยีที่มีประสิทธิภาพในการช่วย หน่วยทหารหรือพลเรือนสามารถร่วมช่วยเหลือผู้ประสบภัยในทะเลทางอากาศได้
เอเอสอาร์เป็นการช่วยเหลือที่ใช้ในสงครามโดยนักบินที่มีประสบการณ์อย่างมาก นอกจากนี้ขึ้นอยู่กับปฏิบัติการณ์, ความรู้ หรือการโจมตีของนักบินนั้นด้วย เพราะอาจจะเกิดอันตรายขึ้นได้หลายอย่าง ไม่ว่าจะเป็นเครื่องบินผิดพลาด เกิดระบบเสียหาย เป็นต้น
รีเบกกา เชเฟอร์
รีเบกกา ลูซิล เชเฟอร์ (6 พฤศจิกายน ค.ศ. 1967 – 18 กรกฎาคม ค.ศ. 1989) เป็นนักแสดงหญิงชาวอเมริกันและนางแบบ ในช่วงปี ค.ศ. 1980 
โด่งดังมากจากเรื่อง My Sister Sam เมื่อปี 1986 และเป็นนักแสดงวัยรุ่นชื่อดังในยุคนั้น โดยเธอได้รับบทบาทเล็กๆ ในเรื่อง One Life to Live เมื่อปี 1984 จากนั้นมาโด่งดังเรื่อง My sister Sam และเรื่องอื่นๆ
เธอเสียชีวิตจากการฆาตกรรมของ Stalker นามว่า โรเบิร์ต จอห์น บาร์โด ด้วยอาวุธปืน หลังจากที่เขาติดตามเธอจนถึงบ้าน 3 ปีเต็ม ก่อนที่จะถูกเธอไล่กลับไป พร้อมนำอาวุธปืนสังหารเธอในภายหลัง หลังการเสียชีวิตของเธอในปีถัดมา กฎหมายว่าด้วยสิทธิมนุษยชนเรื่องละเมิดสิทธิส่วนบุคคลโดยการติดตาม ถูกผลักดันจากหลายๆฝ่ายของชาวอเมริกัน และถูกบังคับใช้เรื่อยมาตั้งแต่ปี 1990
ปืนคาบชุด
ปืนคาบชุด () คือระบบกลไกปืนชนิดหนึ่งซึ่งใช้หลักการจุดชนวนด้วย "ชุด" (match) ซึ่งทำมาจากเชือกชุบเชื้อไฟเพื่อให้เชือกเกิดการลุกไหม้อย่างช้า ๆ คาบเชือกไว้ด้วยกระเดื่อง ที่มีลักษณะเหมือนหัวงูซึ่งมีลักษณะโค้งงอไปมาเป็นรูปตัว S เมื่อเหนี่ยวไกปืนเพื่อทำการยิง ปลายของชุดก็จะตีลงบนจานชนวนทำให้เกิดประกายไฟลุกไหม้ขึ้นที่เชือกและเข้าไปจุดระเบิดดินปืนที่อยู่ภายใน ทำให้เกิดแรงผลักลูกกระสุนออกไปได้
มีการนำมาใช้ในทวีปยุโรปในช่วงปี พ.ศ. 1993 (ค.ศ.1450) ชาวโปรตุเกสได้นำปืนคาบชุดเข้ามาในอาณาจักรอยุธยาช่วงประมาณ 100 ปีหลังจากนั้น ซึ่งอยู่ในรัชสมัยของสมเด็จพระไชยราชาธิราช ซึ่งนำมาใช้สู้รบกับพม่าจนได้รับชัยชนะอย่างง่ายดายในปี พ.ศ. 2089 จนมีการตั้งกองอาสาโปรตุเกสขึ้นมาเพื่อทำหน้าที่สู้รบโดยใช้อาวุธปืนคาบชุด และสอนการใช้อาวุธปืนไฟให้กับชาวไทย และหลังจากนั้น 2 ปี (พ.ศ. 2091) ในสมัยของสมเด็จพระมหาจักรพรรดิ เมื่อเกิด "สงครามคราวเสียพระสุริโยไท" ปืนคาบชุดก็มามีบทบาทในการสู้รบกับพม่าเป็นอย่างมาก
ในปี พ.ศ. 2135 อาวุธปืนได้เข้าเผยแพร่ในสยามอยู่เป็นระยะหนึ่งแล้ว แต่ก็เป็นปืนเล็กเท่านั้น ควาญท้ายช้างพระที่นั่งและคนกลางช้างสมเด็จพระเอกาทศรถก็ถูกปืนตาย แม้แต่สมเด็จพระนเรศวรมหาราช เองก็ถูกปืนคาบชุดที่พระหัตถ์หลังฟันพระมหาอุปราชมังสามเกียดสิ้นพระชนม์แล้ว
ไรชส์ค็อมมิสซารีอาทยูเครน
ในช่วงสงครามโลกครั้งที่สอง ไรชส์ค็อมมิสซารีอาทยูเครน () เป็นหน่วยการปกครองของนาซีเยอรมนีในพื้นที่ส่วนใหญ่ของยูเครน บางส่วนของเบลารุสและโปแลนด์ งานของไรชส์ค็อมมิสซารีอาทคือการทำให้พื้นที่สงบและการแสวงหาผลประโยชน์จากทรัพยากรและประชาชนในพื้นที่ อดอล์ฟ ฮิตเลอร์ได้ออกกฤษฎีกาฟือเรอร์เพื่อกำหนดการปกครองดินแดนตะวันออกที่เพิ่งถูกยึดครองในวันที่ 17 กรกฎาคม 1941
ก่อนการรุกรานของเยอรมนี ยูเครนเป็นสาธารณรัฐองค์ประกอบของสหภาพโซเวียต มีผู้อาศัยได้แก่ชาวยูเครนร่วมกับชนกลุ่มน้อยชาวรัสเซีย ชาวโปแลนด์ ชาวยิว ชาวเบลารุส ชาวเยอรมัน ชาวโรมานี (ยิปซี) และตาตาร์ไครเมีย พื้นที่นี้เป็นประเด็นสำคัญในการวางแผนของนาซีสำหรับการขยายตัวหลังสงครามของรัฐเยอรมัน
ฮอร์เฮ กิเยร์โม
ฮอร์เฮ กิเยร์โม () เกิดเมื่อวันที่ 1 สิงหาคม พ.ศ. 2489 ณ ฮาวานา คิวบา อดีตพระสวามีในเจ้าหญิงคริสตีนาแห่งเนเธอร์แลนด์ ฮอร์เฮและเจ้าหญิงคริสตีนาสมรสกันเมื่อวันที่ 28 มิถุนายน 2518 งานเสกสมรสจัดขึ้นที่บาร์ มีแขกมาร่วมงานมากมาย รวมทั้งพระบรมวงศานุวงศ์เนเธอร์แลนด์ หลังจากนั้น พิธีคริสตจักรเกิดขึ้นในเมืองยูเทรกต์ การเสกสมรสในครั้งนี้ทำให้เจ้าหญิงคริสตีนาสูญเสียสิทธิในการสืบราชบัลลังก์รวมทั้งพระบุตรที่จะเกิดขึ้นมาในภายหน้า แต่ยังดำรงพระอิสริยยศเจ้าหญิงแห่งเนเธอร์แลนด์และไม่ต้องลาออกจากฐานันดร ฮอร์เฮเองได้กลายเป็นพระบรมวงศานุวงศ์เนเธอร์แลนด์ทันที โดยเจ้าหญิงคริสตีนาและฮอร์เฮมีพระบุตรร่วมกันดังนี้
ทั้ง 2 หย่ากันเมื่อปี 2538 โดยฮอร์เฮกลับไปอยู่ในลอนดอน ฮูเลียนา กิเยร์โม บุตรสาวคนเล็กได้ไปอยู่กับเขาด้วย แต่บุตรชายคนโตและคนรองได้พำนักกับพระมารดา
ไพเรทส์ออฟมาเลเซีย
ไพเรทส์ออฟมาเลเซีย (; ; ) เป็นภาพยนตร์แนวคนเกเร ค.ศ. 1964 กำกับโดยอุมแบร์โต เลนซี และนำแสดงโดยสตีฟ รีฟส์ ในบทซันโดกัน ภาพยนตร์เรื่องนี้เป็นภาคต่อของ"ซันโดกันมหาราช" ซึ่งได้รับการกำกับโดยเลนซีเช่นกัน
"ไพเรทส์ออฟมาเลเซีย" เป็นเรื่องราวของกบฏมาเลเซียนามว่าซันโดกัน ผู้ร่วมกับกลุ่มคนทรยศ โดยพยายามขัดขวางนายพลอังกฤษที่ชั่วร้ายจากการบังคับให้สุลต่านฮัสซิมที่ดีต้องสละราชบัลลังก์
ลอร์ดเจมส์ กิลลิงค์ ที่โหดร้าย ผู้ซื่อสัตย์ต่อสมเด็จพระราชินีนาถวิกตอเรียแห่งสหราชอาณาจักร เป็นผู้ปกครองดินแดนเกาะบอร์เนียวและมาเลเซีย ศัตรูตัวฉกาจของเขาคือโจรสลัดชาวอินเดียนามว่าซันโดกัน ผู้มาพร้อมกับ"เสือ"ในการโจมตีอย่างต่อเนื่องกับกองทัพอังกฤษ
เวลานี้ ซันโดกันปะทะกับข้าหลวงอีกครั้ง เพราะกิลลิงค์กำลังไล่ล่าเตรมัล-ไนก์ ซึ่งเป็นชาวฮินดูที่หนีการควบคุมโดยนโยบายอังกฤษ ผู้ที่อยู่ในการค้นหาความรักที่หายไป เตรมัล-ไนก์ พูดคุยกับซันโดกันเกี่ยวกับความลับของลัทธิฮินดูที่บูชาเทวีโลหิตกาลี เหล่าลัทธินี้ได้ลักพาตัวที่รักของเขา และซันโดกันกำลังเตรียมพร้อมสำหรับการต่อสู้กับกิลลิงค์ใหม่ ผู้ลักพาตัวคนรักของเตรมัล-ไนก์ ซึ่งหลบหนีไปอย่างน่าสงสัยจากห้องใต้ตึกสำหรับขังนักโทษได้มีการให้เครดิตบทภาพยนตร์"ไพเรทส์ออฟมาเลเซีย" แก่วิกตอร์ อันเดรส กาเตนา, ไจเม โกมัส จิล และอูโก ลีเบราโตเร ภาพยนตร์เรื่องนี้ได้รับการดัดแปลงโดยลีเบราโตเร และอิงจากนิยายของเอมิลโล ซัลการี
"ไพเรทส์ออฟมาเลเซีย" ได้รับการเปิดตัวในประเทศอิตาลีในวันที่ 16 ตุลาคม ค.ศ. 1964 ซึ่งภาพยนตร์มีความยาว 110 นาที
สดุดีจอมราชา
เพลงสดุดีจอมราชา เป็นเพลงเทิดพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร จัดทำโดยกระทรวงวัฒนธรรม
รัฐบาลกำหนดจัดงานเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูรในวันที่ 28 กรกฎาคม พ.ศ. 2561 จึงมอบหมายให้กระทรวงวัฒนธรรมจัดทำเพลงเฉลิมพระเกียรติขึ้นเพื่อใช้ในการขับร้องถวายพระพรชัยมงคลในโอกาสสำคัญต่าง ๆ แทนเพลงสดุดีมหาราชา โดยจัดตั้งคณะกรรมการขึ้นมาชุดหนึ่งขึ้นเพื่อพิจารณาบทเพลงที่แต่งขึ้นใหม่ 8 เพลง ประกอบด้วยผู้บริหารกระทรวงวัฒนธรรม ศิลปินแห่งชาติ นักแต่งเพลง นักดนตรี ตลอดจนสมาคมและมูลนิธิที่มีความเชี่ยวชาญด้านการแต่งเพลง ดนตรี และการขับร้อง โดยนคร ถนอมทรัพย์ ศิลปินแห่งชาติ สาขาศิลปะการแสดง (ดนตรีสากล) เป็นประธานคณะกรรมการชุดดังกล่าว
จากนั้น กระทรวงวัฒนธรรมได้เชิญผู้ทรงคุณวุฒิทางภาษาและดนตรีมาร่วมพิจารณาบทเพลงที่เหมาะสม 2 บทเพลงเพื่อเสนอต่อคณะรัฐมนตรีในวันที่ 3 กรกฎาคม พ.ศ. 2561 ซึ่งได้เลือกบทเพลงสดุดีจอมราชา
ต่อมา ในวันที่ 11 กรกฎาคม พ.ศ. 2561 วีระ โรจน์พจนรัตน์ รัฐมนตรีว่าการกระทรวงวัฒนธรรมเป็นประธานแถลงข่าวบทเพลงเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร ณ หอประชุมเล็ก ศูนย์วัฒนธรรมแห่งประเทศไทย
จากนั้น สำนักงานปลัดกระทรวงวัฒนธรรมมีหนังสือที่ วธ 0203.4/3109 ลงวันที่ 26 กรกฎาคม พ.ศ. 2561 ถึงสำนักงานวัฒนธรรมจังหวัดทุกจังหวัด ให้เปลี่ยนแปลงเนื้อเพลงท่อน "อุ่นไอรักจากฟ้าเรืองรอง" เป็น "อุ่นไอจากฟ้าเรืองรอง" โดยให้เริ่มใช้ตั้งแต่วันที่ 28 กรกฎาคม พ.ศ. 2561สำนักนายกรัฐมนตรีได้กำหนดหลักเกณฑ์การใช้เพลงเพื่อเป็นแนวทางการปฏิบัติ ดังนี้
กรณีส่วนราชการ หน่วยงานของรัฐ หรือรัฐวิสาหกิจ ให้ใช้ในงานพระราชพิธี รัฐพิธีหรืองานพิธีที่จัดขึ้น หรือในโอกาสอันควรเพื่อแสดงออกซึ่งความจงรักภักดีและเป็นการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร
กรณีสถานศึกษาของภาครัฐและภาคเอกชน ให้ใช้ประกอบการเรียนการสอน หรือในโอกาสอันควรเพื่อส่งเสริมให้เยาวชนเกิดความสำนึกในพระมหากรุณาธิคุณและเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร
กรณีเอกชน ให้ใช้เฉพาะงานพิธีที่เอกชนจัดขึ้นหรือในโอกาสอันควรเพื่อเป็นการแสดงออกซึ่งความจงรักภักดีและเป็นการเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร แต่ทั้งนี้ ไม่ให้ใช้ในงานพิธีส่วนบุคคลโดยเฉพาะหรืองานพิธีที่เกี่ยวกับประเพณีท้องถิ่นหรือชุมชน
ราชวงศ์เหลียง
ราชวงศ์เหลียง () หรือที่รู้จักในชื่อ ราชวงศ์เหลียงใต้ ราชวงศ์ที่ 3 ของ ราชวงศ์ใต้ แห่ง ยุคราชวงศ์เหนือ-ใต้ ตั้งอยู่ใน จีนตะวันออก และ จีนใต้ ถูกแทนที่โดย ราชวงศ์เฉิน ใน ค.ศ. 557 ซึ่งรัฐกันชนเล็ก ๆ ราชวงศ์เหลียง (555-587) ได้สืบทอดเจตนารมย์ของราชวงศ์เหลียงต่อกระทั่งสิ้นสุดลงใน ค.ศ. 587
หลง/เหงา/รัก
หลง/เหงา/รัก () เป็นภาพยนตร์โรแมนติกคอเมดี้ ดราม่า จากประเทศสหรัฐอเมริกา ออกฉายเมื่อ ค.ศ. 2003 เขียนบทและกำกับโดยโซเฟีย คอปโปลา นำแสดงโดย บิล เมอร์เรย์ รับบทเป็นนักแสดงสูงอายุชื่อบ็อบ แฮร์ริส ซึ่งได้ผูกมิตรกับนักศึกษาจบใหม่ชื่อชาร์ลอตต์ (รับบทโดยสการ์เลตต์ โยแฮนสัน) ในโรงแรมแห่งหนึ่งในเมืองโตเกียว ประเทศญี่ปุ่น
หาดยูทาห์
ยูทาห์ เป็นที่รู้จักกันดีคือ หาดยูทาห์ เป็นรหัสนามสำหรับหนึ่งในห้าส่วนของฝ่ายสัมพันธมิตรเข้ารุกฝรั่งเศสภายใต้การยึดครองของเยอรมันในการยกพลขึ้นบกที่นอร์ม็องดี เมื่อวันที่ 6 มิถุนายน ค.ศ. 1944 (ดีเดย์) ในช่วงสงครามโลกครั้งที่สอง สุดทางด้านตะวันตกของทั้งห้าส่วนรหัสนามของการยกพลขึ้นบกชายหาดนอร์ม็องดี ยูทาห์อยู่บนคาบสมุทรโคเทนติน ทางตะวันตกของปากทางแม่น้ำ Douve และ Vire การยกพลสะเทิ้นน้ำสะเทิ้นบกที่ยูทาห์ได้ทำหน้าที่โดยกองกำลังทหารแห่งกองทัพสหรัฐ ด้วยการขนส่งทางทะเล การระดมยิงปินใหญ่ของกองเรือที่ดำเนินการโดยกองทัพเรือสหรัฐและหน่วยป้องกันชายฝั่ง เช่นเดียวกับส่วนหนึ่งจากกองทัพเรืออังกฤษ ดัตช์ และฝ่ายสัมพันธมิตรอื่นๆ
วัตถุประสงค์ที่ยูทาห์เป็นการรักษาหัวหาดบนคาบสมุทรโคเทนติน ที่ตั้งเป็นท่าเรือที่สำคัญในแชร์บัวก์ การจู่โจมสะเทิ้นน้ำสะเทิ้นบก ส่วนใหญ่โดยกองพลทหารราบที่ 4 แห่งสหรัฐและกองพันรถถังที่ 7 ได้รับการสนับสนุนโดยการโดดร่มลงสู่พื้นโดยกองพลทหารโดดร่มที่ 82 และที่ 101 ความมุ่งหมายที่จะปิดล้อมคาบสมุทรโคเทนตินอย่างรวดเร็ว ป้องกันไม่ให้เยอรมันมาเสริมกำลังที่แชร์บัวก์ และเข้ายึดท่าเรือให้เร็วที่สุดเท่าที่เป็นไปได้ ยูทาห์พร้อมกับสวอร์ดบนปีกตะวันออก ได้ถูกเพิ่มเข้าไปในแผนการรุกรานในเดือนธันวาคม ค.ศ. 1943 การเปลี่ยนแปลงครั้งนี้เป็นสองเท่าของการรุกรานและความจำเป็นที่ต้องล่าช้านานเป็นเดือนเพื่อเพิ่มเรือยกพลขึ้นบกและคนที่สามารถจะรวบรวมได้ในอังกฤษ กองกำลังฝ่ายสัมพันธมิตรได้เข้าโจมตียูทาห์ต้องเผชิญกับสองกองพันของกรมทหารแกรนาเดียร์ที่ 919 ส่วนหนึ่งของกองพลทหารราบสตาติกที่ 709 ในขณะที่การปรับปรุงป้อมปราการได้รับการอนุมัติโดยภายใต้การนำโดยจอมพล แอร์วิน รอมเมิล ได้เริ่มต้นในเดือนตุลาคม ค.ศ. 1943 กองกำลังทหารที่ได้รับมอบหมายให้ทำการปกป้องพื้นที่บริเวณนั้นส่วนใหญ่เป็นทหารเกณฑ์ที่ไม่ใช่ชาวเยอรมัน
ดีเดย์ที่ยูทาห์ เริ่มต้นที่เวลา 1 นาฬิกา 30 นาที เมื่อช่วงแรกของหน่วยทหารโดดร่มได้เดินทางถึง ภารกิจด้วยการรักษาทางแยกที่สำคัญที่ Sainte-Mère-Église และการควบคุมเส้นทางหลวงผ่านทุ่งนาที่ถูกน้ำท่วมหลังยูทาห์เพื่อให้ทหารราบสามารถเข้ารุกในประเทศได้ ในขณะที่เป้าหมายของทหารโดดร่มบางส่วนจะได้รับการตอบสนองอย่างรวดเร็ว ทหารพลโดดร่มหลายนายได้ออกจากพื้นที่ดรอปและไม่สามารถบรรลุเป้าหมายได้ในวันแรก บนชายหาดนั้น ทหารราบและรถถังได้ลงจอดในสี่ระลอก เริ่มต้นที่เวลา 6 นาฬิกา 30 นาที และรักษาความปลอดภัยในพื้นที่อย่างรวดเร็วโดยมีผู้เสียชีวิตน้อยที่สุด ในขณะเดียวกัน ทหารช่างวิศวกรได้ดำเนินการเคลียร์พื้นที่ของสิ่งกีดขวางและทุ่นระเบิด และยังคงมีการเสริมกำลังเพิ่มเติมอีก เมื่อใกล้ถึงดีเดย์ กองกำลังฝ่ายสัมพันธมิตรได้เข้ายึดเพียงประมาณครึ่งหนึ่งของพื้นที่ที่ได้วางแผนเอาไว้และเหล่าทหารของฝ่ายป้องกันเยอรมันยังคงอยู่ แต่หัวหาดปลอดภัย
กองพลทหารราบที่ 4 ได้ลงจอดด้วยจำนวนทหาร 21,000 นายบนยูทาห์ที่มีผู้เสียชีวิตจำนวนเพียง 197 นาย พลทหารโดดร่มที่ได้เดินทางมาถึงด้วยร่มชูชีพและเครื่องร่อนจำนวนที่เพิ่มขึ้นอีก 14,000 นาย ด้วยผู้เสียชีวิตจำนวน 2,500 นาย ประมาณ 700 นายได้สูญหายในหน่วยช่างวิศวกร กองพันรถถังที่ 70 และเรือขนส่งได้ถูกจมลงโดยศัตรู ความสูญเสียของเยอรมันนั้นยังไม่ทราบ แชร์บัวก์ถูกยึดเมื่อวันที่ 26 มิถุนายน แต่คราวนี้เยอรมันได้ทำลายท่าเรือ ซึ่งไม่ได้นำกลับมาเข้าสู่ปฏิบัติการเต็มรูปแบบจนถึงเดือนกันยายน
ชีชี (ผู้จัดการฟุตบอล)
อเดนูร์ ลีอูนาร์ดู บัคชี (เกิด 25 พฤษภาคม ค.ศ. 1961) หรือ ชีชี เป็นผู้จัดการและอดีตนักฟุตบอลชาวบราซิล ปัจจุบันเป็นผู้จัดการของทีมชาติบราซิล
ชีชีเริ่มเล่นฟุตบอลอาชีพในปี ค.ศ. 1978 กับสโมสรคาซีอัส ต่อจากนั้นในช่วงปี ค.ศ. 1984–1989 เขาเล่นให้กับเอสปูร์ติบูเดเบนตูกอนคัลเวส, ปูร์ตูกือซา และกัวรานี ซึ่งเขาได้รับรางวัลในฐานะผู้เล่นที่สำคัญ แต่เมื่อเขาอายุ 27 ปี ก็ยุติการค้าแข้งเนื่องจากปัญหาเจ็บเข่า และเปลี่ยนไปทำหน้าที่ผู้จัดการทีมฟุตบอลในหลาย ๆ สโมสร
ในเดือนมิถุนายน ค.ศ. 2016 ชีชีได้รับการแต่งตั้งให้เป็นหัวหน้าผู้ฝึกสอนของทีมชาติบราซิล และทำให้บราซิลผ่านเข้าสู่ฟุตบอลโลก 2018 รอบสุดท้ายได้เป็นทีมแรก ไม่นับรวมเจ้าภาพอย่างรัสเซีย
Veranópolis
Caxias
Grêmio
Internacional
คอรินเทียนส์
ปวงต์ดูว์อ็อก
ปวงต์ดูว์อ็อก () เป็นแหลมที่มีหน้าผาสูงประมาณ 100 ฟุต (30 เมตร) ซึ่งสามารถมองเห็นช่องแคบอังกฤษได้ ตั้งอยู่ริมชายฝั่งตะวันตกเฉียงเหนือของจังหวัดกาลวาโดสในแคว้นนอร์ม็องดี ฝรั่งเศส ในช่วงสงครามโลกครั้งที่สอง ปวงต์ดูว์อ็อกเป็นจุดสูงสุดระหว่างหาดยูทาห์ทางตะวันตกกับหาดโอมาฮาทางตะวันออก กองทัพเยอรมันได้เสริมสร้างพื้นที่ด้วยคอนกรีต ป้อมปืน และหลุมปืน เมื่อครั้งดีเดย์ กลุ่มจู่โจมแห่งกองทัพสหรัฐได้เข้าโจมตีและยึดปวงต์ดูว์อ็อกไว้ได้หลังจากไต่ปีนขึ้นหน้าผา
อาร์มการ์ด ฟอน แครม
อาร์มการ์ด ฟอน แครม () ประสูติเมื่อวันที่ 8 ธันวาคม 2426 ณ ราชอาณาจักรปรัสเซีย เป็นธิดาของ บารอนอัชวินแห่งซิงเออร์ตอฟฟ์-แครม และ บารอนเนสเฮ็ดวิกแห่งซิงเออร์ตอฟฟ์-ดรีบวร์ก ก่อนจแต่งงานครั้งแรกกับ เคานต์โบโด ฟอน โอเยนฮุสเซน เมื่อวันที่ 24 ตุลาคม 2448 เธอไดเรับบรรดาศักดิ์เป็น เคาน์เตสโบโด ฟอน โอเยนฮุสเซน ก่อนจะหย่ากันในปี 2451 ไม่มีบุตร-ธิดาร่วมกัน ต่อมาในวันที่ 4 มีนาคม 2452 เธอได้เสกสมรสกับ เจ้าชายแบร์นฮาร์ดแห่งลิพเพอ หลังจากเสกสมรสแล้ว เธอได้กลายเป็น เจ้าหญิงแบร์นฮาร์ดแห่งลิพเพอ โดยมีพระบุตรดังนี้
หลังจากพระสวามีสิ้นพระชนม์ในปี 2477 เธอได้รับมรดกเป็นปราสาทและที่ดินจังหวัดบรันเดนบู ร่วมกับสามีของอาเลกซิส แพนตคลิดซิ โดยเธอเป็นที่รู้จักในแวดวงสังคมชั้นสูงจากการไปร่วมพระราชพิธีอภิเษกสมรสของ เจ้าชายแบร์นฮาร์ดแห่งลิพเพอ-บีสเตอร์เฟลด์ พระโอรส กับ สมเด็จพระราชินีนาถยูเลียนาแห่งเนเธอร์แลนด์ พระสุณิสา
ในช่วงสงครามโลกครั้งที่สอง เธอและอเล็กซิสถูกตั้งข้อสังเกตจากท้องถิ่นนาซี ในการเข้าร่วมขบวนการต่อต้านพันเอกสตาลิน ด้วยเหตุนี้ทำให้รถไฟทุกสายที่จะเข้าสู่เยอรมันต้องมีทหารอย่างน้อย 3 คน ประจำขบวน
เธอเป็นพระราชอัยยิกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยิกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยหลังจากที่เธอเข้าสู่วัยชรา สมเด็จพระราชินีนาถเบีทริกซ์ ได้ร้องขอให้เธอไปพำนักในเนเธอร์แลนด์ ก่อจะสิ้นพระชนม์ลงเมื่อวันที่ 27 เมษายน 2514 ซึ่งเป็นวันพระราชสมภพพระปนัดดาคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ มีพระชนมายุครบ 4 พรรษา
แทมรอน
บริษัทแทมรอน จำกัด () เป็นบริษัทผลิตเลนส์ถ่ายภาพอิสระ ก่อตั้งขึ้นในวันที่ 1 พฤศจิกายน ค.ศ. 1950 โดยมีสำนักงานใหญ่อยู่ที่เมืองไซตามะ ประเทศญี่ปุ่น
ปัจจุบันบริษัทโซนี เข้าถือหุ้นส่วน 11.38% ในบริษัทแทมรอน ทำให้เป็นหุ้นส่วนใหญ่อันดับ 2 ของแทมรอน และขึ้นเป็น 17.81% ในเดือนกรกฎาคม ค.ศ. 2015
เลนส์ส่วนใหญ่ของแทมรอน ผลิตขึ้นเพื่อใช้กับ นิคอน เอฟเมาท์ (F-mount) แคนอน อีเอฟเมาท์ (EF mount) มินอลตา/โซนี เอ เมาท์ (A-mount) และเพนแท็กซ์ เคเมาท์ (K-mount) ซึ่งเป็นเมาท์ระบบฟิล์ม 35 มม. หรือฟูลเฟรมในระบบกล้องดิจิตอล
คำย่อชื่อเรียก
คำย่อออปติคอล
สงครามพิวนิกครั้งที่หนึ่ง
สงครามพิวนิกครั้งที่หนึ่ง เกิดขึ้นระหว่าง 264–241 ปีก่อนคริสตกาล สงครามครั้งนี้เป็นสงครามครั้งแรกจากทั้งหมดสามครั้งของสงครามพิวนิก ซึ่งเป็นการสู้รบเพื่อแย่งชิงความเป็นใหญ่เหนือทะเลเมดิเตอร์เรเนียนตะวันตก ระหว่างสาธารณรัฐโรมันกับคาร์เธจโบราณ
สงครามเริ่มขึ้นในปี 264 ก่อนคริสตกาล เมื่อโรมและคาร์เธจเข้าแทรกแซงความขัดแย้งระหว่างเมืองเมสซีนาและซีรากูซาบนเกาะซิซิลี ในปี 262 ก่อนคริสตกาล โรมเอาชนะคาร์เธจในยุทธการที่อากรีเจนตัม ทำให้โรมยึดเกาะซิซิลีไว้ได้เกือบทั้งหมด คาร์เธจจึงหันมารบทางทะเลที่พวกตนชำนาญ ด้านโรมซึ่งในขณะนั้นไม่มีกองเรือสร้างเรือเลียนแบบของคาร์เธจและคิดค้น "คอร์วัส" อุปกรณ์สำหรับขึ้นเรือฝ่ายตรงข้ามเพื่อรบบนเรือแทนการใช้เรือพุ่งชนตามปกติ วิธีนี้ทำให้โรมชนะในยุทธนาวีไมไล ต่อมาฝ่ายโรมพยายามรุกเข้าสู่แอฟริกาเหนือ แต่พ่ายแพ้ในยุทธการที่บากราดาสและแม่ทัพมาร์คัส แอทิลิอุส เรกูลุสถูกจับตัว ทั้งสองฝ่ายผลัดกันแพ้ชนะจนในปี 241 ก่อนคริสตกาล โรมเอาชนะคาร์เธจในการรบทางเรือใกล้หมู่เกาะอีกาเดียน นอกชายฝั่งซิซิลี แฮมิลการ์ บาร์กา แม่ทัพชาวคาร์เธจซึ่งไม่มีกองเรือสนับสนุนถูกบังคับให้ยอมจำนน ทั้งสองฝ่ายลงนามในสนธิสัญญาลูทาชิอุส โดยคาร์เธจต้องถอนกำลังออกจากซิซิลีและจ่ายค่าปฏิกรรมสงครามให้โรม
ความพ่ายแพ้ทำให้คาร์เธจประสบปัญหาด้านเศรษฐกิจและทหารรับจ้างคาร์เธจลุกฮือขึ้นก่อสงครามเพราะไม่ได้รับค่าจ้าง ด้านโรมฉวยโอกาสนี้ผนวกคอร์ซิกาและซาร์ดิเนีย ในปี 237 ก่อนคริสตกาล แฮมิลการ์เริ่มขยายอิทธิพลไปในคาบสมุทรไอบีเรียเพื่อสร้างฐานอำนาจใหม่ให้คาร์เธจ อันเป็นจุดเริ่มต้นของสงครามพิวนิกครั้งที่สองในอีกยี่สิบปีต่อมา
อะเลคซันดรอฟ เอนเซมเบิล
อะเลคซันดรอฟ เอนเซมเบิล (; หรือรู้จักในชื่อ คณะประสานเสียงกองทัพแดง ในโลกตะวันตก) เป็นคายกคณะกองทัพอย่างเป็นทางการของกองทัพรัสเซีย ก่อตั้งขึ้นในยุคโซเวียต คณะประสานเสียงประกอบด้วยนักร้องชาย วงดุริยงค์ และวงเต้นรำ
คณะประสานเสียงได้ให้ความบันเทิงแก่ผู้ชมทั้งในรัสเซียและทั่วโลก โดยแสดงดนตรีหลากหลายรูปแบบรวมถึงเพลงพื้นบ้าน, เพลงสวด, อุปรากร และเพลงยอดนิยม ได้แก่ เพลง Volga Boatmen, Katyusha, Kalinka และ Ave Maria
อะเลคซันดรอฟ เอนเซมเบิล ตั้งชื่อตามอะเลคซันดร์ วาซีลเยวิช อะเลคซันดรอฟ (1883–1946) ผู้อำนวยการคนแรก โดยชื่ออย่างเป็นทางการตั้งแต่ปี 1998 คือ วิทยาลัยคณะแสดงเพลงและการเต้นรำแห่งกองทัพรัสเซียที่ตั้งชื่อตามอะเลคซันดร์ วาซีลเยวิช อะเลคซันดรอฟ () หรือชื่อย่อคือ วิทยาลัยคณะแสดง ()
เมื่อวันที่ 25 ธันวาคม 2016 ผู้กำกับศิลป์ Valery Khalilov และสมาชิกคนอื่น ๆ ในวงทั้งหมด 63 คนเสียชีวิตในอุบัติเหตุเครื่องบินของกระทรวงกลาโหมรัสเซียตูโปเลฟ ตู-154ตกในทะเลดำ เพียงไม่กี่นาทีหลังขึ่นบินจากสนามบินโซชิทางตอนใต้ของรัสเซีย ซึ่งกำลังออกเดินทางไปยังฐานทัพรัสเซียในจังหวัดลาตาเกียของซีเรีย เพื่อจัดการแสดงดนตรีปลอบขวัญทหารรัสเซีย ในงานเฉลิมฉลองคริสต์มาสของชาวออร์โธดอกซ์
สถานีรถไฟซันตาเมซา
สถานีรถไฟซันตาเมซา เป็นสถานีรถไฟระดับดินบนเส้นทางรถไฟสายใต้ของการรถไฟแห่งชาติฟิลิปปินส์ ตั้งอยู่บนถนนไม่มีชื่อใกล้กับถนนราโมนมักไซไซ เขตซันตาเมซาในมะนิลา เป็นหนึ่งในสองสถานีที่มีถนนเข้าถึงโดยตรง (อีกแห่งหนึ่งคือสถานีรถไฟถนนปาไซ) โดยสถานีตั้งชื่อตามเขตที่ตั้ง
ซันตาเมซาเป็นสถานีลำดับที่ 4 เมื่อนับจากสถานีรถไฟตูตูบัน และเป็นสถานีรถไฟเพียงแห่งเดียวในเขตซันตาเมซา
แม่น้ำปาซิก
แม่น้ำปาซิก (; ) เป็นแม่น้ำสายหนึ่งในประเทศฟิลิปปินส์ เชื่อมต่อระหว่างทะเลสาบลากูนากับอ่าวมะนิลา มีความยาว เป็นแม่น้ำที่ผ่าใจกลางมะนิลาและย่านปริมณฑล ลำน้ำสาขาที่สำคัญได้แก่แม่น้ำมารีกีนา และแม่น้ำซันฮวน พื้นที่ลุ่มน้ำมีเนื้อที่ 4,678 ตารางกิโลเมตร
แม่น้ำปาซิกเป็นแม่น้ำที่ไหลลงสู่ชะวากทะเล โดยทิศทางการไหลของน้ำขึ้นกับปริมาณน้ำที่ต้นนำและปลายน้ำ ในช่วงฤดูแล้ง น้ำในทะเลสาบลากูนาจะน้อย และในช่วงฤดูฝน น้ำในทะเลสาบลากูนาจะมีมาก ทำให้น้ำไหลลงสู่อ่าวมะนิลา
แม่น้ำปาซิกเป็นเส้นทางขนส่งที่สำคัญ และเคยเป็นแหล่งน้ำของชาวสเปนยุคอาณานิคม ต่อมาแม่น้ำเกิดมลพิษ สิ่งมีชีวิตในน้ำตาย อันเนื่องจากมาจากการพัฒนาอุตสากรรม ทำให้เกิดการก่อตั้งคณะกรรมการฟื้นฟูแม่น้ำปาซิก (PRRC) และเกิดการรณรงค์ "เปโซเพื่อปาซิก"
เอฟเอวีเมนส์ซูเปอร์ลีก
เอฟเอวีเมนส์ซูเปอร์ลีก () เป็นระบบการแข่งขันฟุตบอลลีกหญิงในระดับสูงสุดของประเทศอังกฤษ เริ่มแข่งขันครั้งแรกในเดือนเมษายน ค.ศ. 2011 ภายใต้การบริหารของสมาคมฟุตบอล
สโมสรที่เข้าแข่งขันในฤดูกาล 2018–19 มีทั้งหมด 11 ทีม
สโมสรฟุตบอลหญิงแมนเชสเตอร์ยูไนเต็ด
สโมสรฟุตบอลหญิงแมนเชสเตอร์ยูไนเต็ด () เป็นสโมสรฟุตบอลจากซอลฟอร์ด ชานเมืองของเบรอตัน เขตปริมณฑลเกรเตอร์แมนเชสเตอร์ ประเทศอังกฤษ ปัจจุบันแข่งขันอยู่ในเอฟเอวีเมนส์แชมเปียนชิป ซึ่งเป็นลีกระดับที่ 2 ของฟุตบอลหญิงประเทศอังกฤษ
กิลอัด สุขเคอร์แมน
กิลอัด สุขเคอร์แมน ( [ɡi'lad ˈtsukeʁman], ภาษาฮีบรู: , ภาษาจีนกลาง: ), D.Phil. (มหาวิทยาลัยออกซฟอร์ด), Ph.D. (มหาวิทยาลัยเคมบริดจ์), เกิด 1 มิถุนายน ค.ศ. 1971 ที่เมืองเทลอาวีฟ ประเทศอิสราเอล เมื่อครั้ง เป็นนักภาษาศาสตร์ นั
จบการศึกษาจากมหาวิทยาลัยออกซฟอร์ด ปัจจุบันเป็นศาสตราจารย์ด้านภาษาศาสตร์, แอดิเลด, เครือรัฐออสเตรเลีย
สามเหลี่ยมเพนโรส
สามเหลี่ยมเพนโรส (อังกฤษ:Penrose triangle) เป็นรูปทรงสามเหลี่ยมที่ดูเป็นไปไม่ได้ ถูกสร้างโดยออสการ์ ริวเตอร์สวาร์ด (Oscar Reutersvärd) ศิลปินชาวสวีเดนเมื่อปีค.ศ.1934 และเป็นที่โด่งดังในคริสตทศวรรษที่1950 โดยลิโอเนล เพนโรส และโรเจอร์ เพนโรส
สามเหลี่ยมเพนโรสเป็นแท่งสามแท่งแข็งๆ มุมยาวเท่ากันถ้ามีมุมที่เหมาะสม จะทำให้เกิดสามเหลี่ยมจากแท่งสามแท่ง
คิป คอลวีย์
คิป แวร์เรน คอลวีย์ที่สอง (; เกิด 15 มีนาคม ค.ศ. 1994) เป็นนักฟุตบอลชาวนิวซีแลนด์ ปัจจุบันเล่นให้กับสโมสรฟุตบอลโคโลราโดสปริงส์สวิตช์แบ็คส์ โดยเป็นการยืมตัวจากโคโลราโดแรพิดส์ในเมเจอร์ลีกซอกเกอร์
เมื่อวันที่ 12 พฤษภาคม ค.ศ. 2016 เขามีชื่อติด 1 ใน 23 คนของทีมชาตินิวซีแลนด์ในการแข่งขันโอเอฟซีเนชันส์คัพ 2016 เขาลงเล่นนัดแรกในนามทีมชาติ คือนัดที่นิวซีแลนด์เอาชนะฟีจี 3–1
จักรพรรดิเหลียงเจี้ยนเหวิน
จักรพรรดิเหลียงเจี้ยนเหวิน (; 2 ธันวาคม 503 – 15 พฤศจิกายน 551) พระนามส่วนพระองค์ เซี่ยวกัง พระนามรอง จื่อซฺเหวียน จักรพรรดิแห่ง ราชวงศ์เหลียง เดิมพระองค์มิได้เป็นรัชทายาทของ จักรพรรดิเหลียงอู่ พระราชบิดาผู้เป็นองค์ปฐมจักรพรรดิของราชวงศ์แต่พระองค์ได้เป็นรัชทายาทเมื่อ ค.ศ. 531 ภายหลังจากพระเชษฐา องค์ชายเซี่ยวทง สิ้นพระชนม์
โกสตา บาร์บารูซิส
โกสตันตินอส "โกสตา" บาร์บารูซิส (; เกิด 19 กุมภาพันธ์ ค.ศ. 1990) เป็นนักฟุตบอลชาวนิวซีแลนด์ ปัจจุบันเล่นให้กับเมลเบิร์นวิกตอรีในเอลีกของออสเตรเลีย
บาร์บารูซิสลงเล่นให้กับทีมชาตินิวซีแลนด์ครั้งแรกในฟุตบอลโลก 2010 รอบคัดเลือก นัดที่พบกับฟีจีเมื่อวันที่ 19 พฤศจิกายน ค.ศ. 2008
และได้ฝึกซ้อมกับทีมชาติก่อนที่จะพบกับบาห์เรนในรอบเพลย์ออฟระหว่างทวีป บาร์บารูซิสปรารถนาที่จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ อย่างไรก็ตามเมื่อรายชื่อถูกประกาศออกมา กลับไม่มีชื่อของเขา
วันที่ 25 มีนาคม ค.ศ. 2011 บาร์บารูซิสมีชื่อติดทีมชาติในนัดกระชับมิตรพบกับจีนที่อู่ฮั่น ต่อมาเขามีชื่อติดทีมชาติในนัดกระชับมิตรพบกับเม็กซิโกเมื่อวันที่ 2 มิถุนายน และพบกับออสเตรเลียเมื่อวันที่ 5 มิถุนายน ต่อมาเขามีชื่อติด 1 ใน 18 คนในนัดกระชับมิตรพบกับจาเมกาเมื่อวันที่ 29 กุมภาพันธ์ ค.ศ. 2012
วันที่ 23 พฤษภาคม ค.ศ. 2012 บาร์บารูซิสทำประตูแรกในนามทีมชาติในนัดที่พบกับเอลซัลวาดอร์ ผลจบลงด้วยการเสมอ 2–2
ฮาจิเมะ โมริยาซุ
ฮาจิเมะ โมริยาซุ () เป็นผู้จัดการทีมฟุตบอลและเป็นอดีตนักฟุตบอลชาวญี่ปุ่น เขาลงเล่นมากกว่า 250 นัดจาก 14 ปีกับซานเฟรซ ฮิโรชิมะ, เกียวโตซังงะ และเวกัลตะเซนได เขาลงเล่นในนามทีมชาติทั้งหมด 35 นัด พี่ชายและลูกชายของเขาต่างก็เป็นนักฟุตบอลด้วย
ปัจจุบันเขาเป็นผู้จัดการของทีมชาติญี่ปุ่นชุดใหญ่ และทีมชาติญี่ปุ่น U-23
ซิกมา คอร์ปอเรชัน
ซิกมา คอร์ปอเรชัน () เป็นบริษัทผลิตและจำหน่ายเลนส์อิสระ อุปกรณ์การถ่ายภาพ แฟรชและกล้องดิจิตอล โดยสินค้าทุกตัวของซิกมาผลิตขึ้นจากโรงงานในบันได (Bandai) จังหวัดฟูกูชิมะ ประเทศญี่ปุ่น แม้ว่าทางบริษัทจะผลิตกล้องดิจิตอลด้วยหลายรุ่น แต่กลับไม่ได้รับความนิยมมากเท่ากับเลนส์ ซึ่งได้ทำเมาท์ให้กับกล้องค่ายใหญ่อื่นๆ ในญี่ปุ่นด้วย เช่น แคนนอน นิคอน โซนี เพนแท็กซ์ โอลิมปัส และพานาโซนิก
บริษัทก่อตั้งขึ้นราว ค.ศ. 1961 โดยมิชิฮิโร ยามากิ (Michihiro Yamaki) ซึ่งได้เป็นประธานบริษัทจนกระทั่งเสียชีวิตลงในวัย 72 ปี เมื่อปี ค.ศ. 2012
กล้องดิจิตอล DSLR ของซิกมานั้น ทำมาด้วยกันหลายรุ่น ได้แก่ SD9, SD10, SD14 SD15 และ SD1 ซึ่งทั้งหมดต่างใช้เซนเซอร์ เอ็กซ์3 จากโฟวีออน (Foveon) นอกจากนี้บริษัทก็ยังทำกล้องมิลเลอร์เลส เช่น Sigma SD Quattro และ SD Quattro H ซึ่งก็ใช้เซนเซอร์โฟวีออนควอทโทร (Foveon Quattro) ซึ่งเป็นรุ่นอัปเดตจากเอ็กซ์3 กล้องของซิกมาทุกตัว ใช้เมาท์ เอสเอ (SA mount) สำหรับกล้องคอนแพ็กต์ระดับไฮเอน ซิกมาก็มีรุ่น Sigma DP ซึ่งใช้เซนเซอร์โฟวีออนควอทโทรเช่นกัน
ซิกมา เป็นบริษัทผลิตเลนส์อิสระที่มีขนาดใหญ่ที่สุดในโลกและเป็นบริษัทธุรกิจครอบครัว จวบจนปัจจุบัน
การเลือกตั้งสมาชิกวุฒิสภาฟิลิปปินส์ ค.ศ. 1992
การเลือกตั้งสมาชิกวุฒิสภาไทยเป็นการทั่วไป ค.ศ. 1992 เป็นการเลือกตั้งสมาชิกวุฒิสภาฟิลิปปินส์ ซึ่งกำหนดให้วันที่ 11 พฤษภาคม ค.ศ. 1992 เป็นการเลือกตั้งเป็นการทั่วไปครั้งตามรัฐธรรมนูญแห่งสาธารณรัฐฟิลิปปินส์ ค.ศ. 1987
ภายใต้รัฐธรรมนูญฉบับนี้ได้กำหนดให้มีสมาชิกวุฒิสภามาจากการเลือกตั้งจำนวน 24 คน 12 คนที่ได้คะแนนสูงสุด จะดำรงตำแหน่งวุฒิสภา เป็นเวลา 6 ปี และอีก 12 คน จะดำรงตำแหน่ง 3 ปี โดยการเลือกตั้งครั้งนี้พรรคแอลดีพี ได้รับการเลือกตั้งสูงสุด
เจ้าชายแบร์นฮาร์ดแห่งลิพเพอ (ค.ศ. 1872–1934)
เจ้าชายแบร์นฮาร์ดแห่งลิพเพอ () ประสูติเมื่อวันที่ 26 สิงหาคม 2415 ณ ราชอาณาจักรปรัสเซีย เป็นพระโอรสใน แอนส์ เคานต์แห่งลิพเพอ-บีสเตอร์เฟลด์ กับ เคาน์เตสคาโรลีนแห่งเวสเทนส์เลเบน ทรงเป็นพระอนุชาใน เจ้าชายเลเออปอลที่ 4 เจ้าชายแห่งลิพเพอ พระองค์ทรงเสกสมรสกับ อาร์มการ์ด ฟอน แครม เมื่อวันที่ 4 มีนาคม 2452 มีพระบุตรดังนี้
พระองค์ทรงเป็นพระราชอัยยกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
นักร้องสองไมค์
นักร้องสองไมค์ () เป็นรายการเกมโชว์ร้องเพลงที่เปิดโอกาสให้ผู้เข้าแข่งขันจากทางบ้านได้ร้องเพลงร่วมกับศิลปินทั่วประเทศ ซึ่งเปลี่ยนชื่อมาจาก "เสียงทองสองไมค์" ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทุกวันเสาร์ – อาทิตย์ เวลา 10:30 - 11:30 น. ทางช่องเวิร์คพอยท์ ออกอากาศครั้งแรกเมื่อวันเสาร์ที่ 23 มิถุนายน พ.ศ. 2561
ผู้เข้าแข่งขันจะต้องร้องเพลงร่วมกับศิลปินซึ่งผู้เข้าแข่งขันไม่รู้ว่าเป็นใครทั้งหมด 10 ชุด ชุดละ 3 คน รวม 30 คน โดยศิลปินในชุดจะเป็นคนกำหนดเพลงที่จะร้องร่วมกันจำนวน 1 เพลง ต่อ 1 ศิลปิน และผู้เข้าแข่งขันจะต้องเลือกศิลปินภายในชุดเพื่อมาร้องเพลง Featuring ด้วย โดยผู้เข้าแข่งขันสามารถดูเนื้อร้องได้ แต่ต้องแลกกับแลกกับ 1 คะแนนที่จะถูกหักหลังจากร้องเพลงจบ
หลังจากร้องเพลงจบแล้ว กรรมการ 2 ท่าน และศิลปินจะมีคะแนนให้คนละ 10 คะแนน รวมทั้งหมด 30 คะแนน
หากผู้เข้าแข่งขันได้คะแนนรวมตั้งแต่ 23 คะแนนขึ้นไปจนถึง 29 คะแนน จะถือว่าผ่าน และได้รับเงินสะสมครั้งละ 5,000 บาท
แต่หากผู้เข้าแข่งขันได้คะแนนรวม 30 คะแนนเต็ม จะถือว่า "แจ็คพอตแตก" และได้รับเงินสะสมเพิ่ม 10 เท่าในรอบนั้น เป็น 50,000 บาท
แต่หากผู้เข้าแข่งขันได้คะแนน 22 คะแนนลงมา จะถือว่าไม่ผ่าน ผู้เข้าแข่งขันจะได้รับเงินรางวัลสะสมที่สะสมได้ทั้งหมดกลับบ้านไป
แต่หากผู้เข้าแข่งขันสามารถผ่านศิลปินได้ครบ 30 คน ผู้เข้าแข่งขันจะได้รับถ้วยรางวัลแชมป์นักร้องสองไมค์ไปทันที และรับเงินรางวัลสะสมที่ทำได้ทั้งหมดกลับบ้านไปเช่นเดียวกัน
พลานัมออสตราเล
พลานัมออสตราเล (, "ที่ราบทิศใต้") เป็นที่ราบขั้วดาวใต้ของดาวอังคาร กินอาณาบริเวณใต้ต่อประมาณ 75°S และมีศูนย์กลางอยู่ที่ 83.9°S 160.0°E ภารกิจมาร์สโพลาร์แลนเดอร์ของนาซาสำรวจภูมิศาสตร์บริเวณนี้ แต่ล้มเหลวเพราะเสียการติดต่อเมื่อเข้าสู่บรรยากาศดาวอังคาร
ในเดือนกรกฎาคม 2018 นักวิทยาศาสตร์รายงานการค้นพบทะเลสาบใต้ธารน้ำแข็งบนดาวอังคาร ใต้พืดน้ำแข็งขั้วดาวใต้ 1.5 กิโลเมตร และขยายไปทางด้านข้างประมาณ 20 กิโลเมตร เป็นแหล่งน้ำเสถียรแห่งแรกบนดาวเท่าที่ทราบ
สนามกีฬาทอตนัมฮอตสเปอร์
สนามกีฬาทอตนัมฮอตสเปอร์สเตเดียม () สนามฟุตบอลที่อยู่ระหว่างการก่อสร้างซึ่งจะถูกใช้เป็นสนามเหย้าของทอตนัมฮอตสเปอร์ ใน ลอนดอนเหนือ โดยที่จะมีความจุ 62,062 ที่นั่ง เป็นสนามฟุตบอลที่ใหญ่ที่สุดในกรุงลอนดอน โดยถูกออกแบบให้เป็นสนามกีฬาอเนกประสงค์ ที่นอกจากจะใช้เป็นสนามฟุตบอลแล้วยังสามารถใช้จัดการแข่งขันกีฬาอเมริกันฟุตบอล กีฬาประเภทอื่น ๆ รวมถึงกิจกรรมต่าง ๆ ได้อีกด้วย
คนเหนือมนุษย์
คนเหนือมนุษย์ () เป็นภาพยนตร์แนวทริลเลอร์สยองขวัญซูเปอร์ฮีโร่จากประเทศสหรัฐอเมริกา มีกำหนดออกฉาย พ.ศ. 2562 เป็นผลงานการเขียนบท กำกับ และร่วมอำนวยการสร้างของเอ็ม. ไนท์ ชยามาลาน เป็นภาพยนตร์ลำดับที่สามและเป็นภาคสุดท้ายในไตรภาคภาพยนตร์ชุด"รถไฟสายตะวันออก 177" ซึ่งประกอบด้วย "เฉียด...ชะตาสยอง" (พ.ศ. 2543) และ "สปลิท จิตหลุดโลก" (พ.ศ. 2559) นำแสดงโดย บรูซ วิลลิส และ ซามูเอล แอล. แจ็กสัน กลับมารับบทเดิมจาก "เฉียด...ชะตาสยอง" และ เจมส์ แม็กอะวอย ร่วมกับ อันยา เทย์เลอร์-จอย กลับมารับบทเดิมจาก "จิตหลุดโลก" สมทบโดย ซาราห์ พอลสัน
ต่อจากตอนจบของ "สปลิท จิตหลุดโลก จะเล่าเรื่องของ Dunn (รับบทโดย บรูซ วิลลิส ) ที่ได้ออกหาตัว Crumb (รับบทโดย เจมส์ แม็กอะวอย)ชายผู้มีพลังเหนือมนุษย์ในชื่อ The Beast และพวกเขาก็กำลังจะได้เผชิญหน้ากัน แต่ภายใต้เงามืดนั้น Price (รับบทโดย ซามูเอล แอล. แจ็กสัน) ก็เป็นเสมือนผู้ที่บงการทุกอย่างและเก็บงำความลับของพวกเขาทั้งสองคนเอาไว้”"
บรูซ วิลลิส รับบท เดวิด ดันน์ จากภาพยนตร์เรื่อง "เฉียด...ชะตาสยอง หลังจากเหตุการณ์ในภาคที่แล้วเดวิดก็ยังคงเป็นรปภ.อยู่ดั่งเดิมและจัดการกับคนชั่วในคราบของซุปเปอร์ฮีโร่ในชุดคลุมกันฝนสีเขียวหลังจากที่ได้ข่าวเกี่ยวกับ เดอะบีสต์หรือเควิน เวนเดล คลัมบ์ ชายผู้มี 24 บุคลิก โดยดันน์ก็ออกตามล่าคลัมบ์"
อุทยานแห่งชาติคลองวังเจ้า
อุทยานแห่งชาติคลองวังเจ้า เป็นอุทยานแห่งชาติในจังหวัดกำแพงเพชรและตาก ประเทศไทย ตั้งอยู่บริเวณแนวเทือกเขาถนนธงชัย ประกอบด้วยภูเขาซับซ้อนทางทิศเหนือและใต้ มีพื้นที่ราบคล้ายแอ่งกระทะ เนื้อที่ประมาณ 3.2-8 ตารางกิโลเมตร ยอดเขาที่สูงที่สุดในเขตอุทยานคือยอดเขาเย็น ความสูง 1,898 เมตรเหนือระดับน้ำทะเล ขณะที่ความสูงโดยเฉลี่ยของเขตอุทยานอยู่ที่ 300-2,000 เมตรเหนือระดับน้ำทะเล
อุทยานแห่งชาติคลองวังเจ้าเป็นส่วนหนึ่งของลุ่มแม่น้ำปิง โดยครอบคลุมพื้นที่อำเภอวังเจ้าและอำเภอเมืองตากของจังหวัดตาก และครอบคลุมพื้นที่อำเภอโกสัมพีนคร อำเภอคลองลาน และอำเภอเมืองกำแพงเพชรของจังหวัดกำแพงเพชร
น้ำตกที่สำคัญภายในอุทยาน เช่น น้ำตกเต่าดำ ซึ่งเป็นน้ำตก 3 ชั้น ความสูง 200 เมตร, น้ำตกคลองวังเจ้า ที่สามารถมองเห็นทิวทัศน์ได้รอบด้าน, น้ำตกคลองสมอกล้วย ที่มีน้ำสีเหลือง และน้ำตกเขาเย็น ที่ตั้งอยู่บนยอดเขาที่สูงสุดในอุทยาน เป็นต้น
สถานที่สำคัญอื่น ๆ เช่น ปากคลองนาคีรี เป็นแก่งน้ำธรรมชาติจุดรวมคลองนาคีรีและคลองวังเจ้า, โป่งแก๊สธรรมชาติ บ่อน้ำร้อนอันเป็นที่อยู่ของสัตว์ป่า, ถ้ำเทพพนม ถ้ำหินงอกหินย้อยอันเป็นที่อาศัยของค้างคาว และสะพานไม้เชื่อมต่อระหว่างจังหวัดกำแพงเพชรและตาก เป็นต้น
พื้นที่อุทยานแห่งชาติคลองวังเจ้า อยู่ในเขตรอยต่อระหว่างบริเวณเขตเทือกเขาภาคตะวันตกกับบริเวณขอบที่ราบภาคกลาง สภาพภูมิประเทศเป็นเทือกเขาสูงชันสลับซับซ้อน แนวเขาวางตัวในทิศเหนือ-ใต้ เป็นส่วนหนึ่งของเทือกเขาถนนธงชัย ที่ราบอยู่ทางตอนกลางพื้นที่ ซึ่งมีลักษณะเป็นอ่างกะทะขนาดเล็ก จำนวน 2 แอ่ง พื้นที่ 2,000-5,000 ไร่ แนวเทือกเขาที่สำคัญได้แก่ เขาเย็น เขาสน เขาเต่าดำ เขาขนุน เขาขาแล้ง เขาอีโละโคะ เขาวังเจ้า เขาปั๋งใหญ่ ดอยลวก และเขาวุ๊งกะสัง เป็นต้น ความสูงของพื้นที่มีความสูงจากระดับน้ำทะเล 200-1,898 เมตรโดยมียอดเขาเย็นที่อยู่ทางทิศตะวันตกของพื้นที่สูงที่สุด พื้นที่อุทยานแห่งชาติคลองวังเจ้าเป็นส่วนหนึ่งของพื้นที่ลุ่มน้ำปิง ประกอบด้วย 2 ลุ่มน้ำ คือ ลุ่มน้ำคลองวังเจ้า ประกอบด้วย คลองแม่ยะมา คลองวังเจ้า คลองขุนหมาก คลองแขยง และลุ่มน้ำคลองสวนหมาก ประกอบด้วย คลองไพร คลองวุ๊งกะสัง คลองพลู คลองอีหมี คลองส้มโอ คลองปั๋งใหญ่ คลองสวนหมาก คลองเต่าดำ คลองผู้ใหญ่เลา คลองนายปู คลองขาแข้ง คลองจำปา คลองตะเนาะ และคลองปางขบ เป็นต้น
อุทยานแห่งชาติคลองวังเจ้าได้รับอิทธิพลจากลมมรสุมตะวันตกเฉียงใต้ ตั้งแต่กลางเดือนพฤษภาคมถึงกลางเดือนตุลาคม ทำให้มีความชื้นในอากาศสูง มีเมฆมาก ฝนตกหนัก มีปริมาณน้ำฝนเฉลี่ย 1,318 มิลลิเมตรต่อปี และได้รับอิทธิพลจากลมมรสุมตะวันออกเฉียงเหนือประมาณกลางเดือนตุลาคมถึงกลางเดือนกุมภาพันธ์ ทำให้มีอากาศหนาวเย็น ท้องฟ้าโปร่ง มีอุณหภูมิต่ำสุดในเดือนมกราคม 14 องศาเซลเซียส และช่วงฤดูร้อนจะเป็นช่วงรอยต่อระหว่างลมมรสุมทั้งสอง อุณหภูมิสูงสุดในเดือนเมษายน 36 องศาเซลเซียส อุณหภูมิเฉลี่ยตลอดปี 26 องศาเซลเซียส
อุทยานแห่งชาติคลองวังเจ้าปกคลุมด้วยพื้นที่ป่า 5 ชนิด ประกอบด้วย
มีสัตว์ป่าเข้าไปใช้ประโยชน์บางฤดู เช่น เลียงผา หมูป่า ลิงกัง ชะมดแผงหางปล้อง เม่นเล็กหางพวง หนูฟานเหลือง เป็นต้น บริเวณแหล่งน้ำและลำคลองต่างๆ ในพื้นที่อุทยานแห่งชาติเป็นแหล่งที่อยู่อาศัยของ นกเงือกกรามช้าง นกหัวขวานเขียวป่าไผ่ นกกะเต็นหัวดำ นกเป็ดผีเล็ก เขียดว้าก กบหนอง กบห้วยขาปุ่ม อึ่งกรายห้วยเล็ก กบทูด อึ่งขาคำ จงโคร่ง อึ่งน้ำเต้า อึ่งอ่างก้นขีด คางคกแคระ เขียดจะนา ปลาจาด ปลาซิวควายแถบดำ ปลาตะเพียนน้ำตก ปลาพลวงหิน ปลาแขยงหิน ปลาช่อน ปลาสลาด ปลากด เป็นต้น
เจ้าชายอัชวินแห่งลิพเพอ-บีสเตอร์เฟลด์
เจ้าชายอัชวินแห่งลิพเพอ-บีสเตอร์เฟลด์ () ประสูติเมื่อวันที่ 13 มิถุนายน 2457 ณ จักรวรรดิเยอรมัน เป็นพระโอรสพระองค์เล็กใน เจ้าชายแบร์นฮาร์ดแห่งลิพเพอ (ค.ศ. 1872–1934) กับ อาร์มการ์ด ฟอน แครม เป็นพระอนุชาใน เจ้าชายแบร์นฮาร์ดแห่งลิพเพอ-บีสเตอร์เฟลด์ และเป็นพระราชปิตุลา (อาชาย) ในสมเด็จพระราชินีนาถเบียทริกซ์แห่งเนเธอร์แลนด์ พระองค์และพระเชษฐานั้นประสูติมาพร้อมกับราชสกุล บีสเตอร์เฟลด์ เมื่อ อดอล์ฟ ฮิตเลอร์เข้ามามีอำนาจในเยอรมันมากขึ้น พระองค์ทรงสนับสนุนนาซี และกลายเป็นเจ้าหน้าที่อย่างเปิดเผย ในช่วงสงคราม พระองค์ศึกษาในศิลปะเอเชียตะวันออก ในเดือนพฤศจิกายนปี พ.ศ. 2485 ทรงได้รับปริญญาเอกที่มหาวิทยาลัยเบอร์ลิน ทรงเขียนภาพจิตรกรรมจีนไผ่และหิน แล้วทรงงานที่กรมภาพเขียนของพิพิธภัณฑ์ศิลปะเอเชียตะวันออกในเมืองโคโลญ
ในปี 2488 ทรงออกจากหน่วยเยอรมนและทรงทำงานในฐานะผู้ช่วยวิจัยในนิวยอร์กในปี 2492 ภาควิชาฟาร์อีสท์ของพิพิธภัณฑ์ศิลปะเมโทรโพลิน จนเกษียณในปี 2516 ในช่วงหลายปีที่ผ่านมา บทความเกี่ยวกับภาพวาดจีนและประติมากรรมพุทธศาสนาจากใต้และตะวันออกเฉียงใต้ของพระองค์นั้น ถูกเผยแพร่อย่างมาก
เมื่อวันที่ 11 กันยายน พ.ศ. 2494 เจ้าชายอัชวินได้แต่งงานกับ ซีโมน อาร์นอตซ์ ในกรุงลอนดอน เธอเป็นชาวฝรั่งเศสและเคยแต่งงานกับ กอทท์ฟรีด อดัม วอลรัส ฟอน วัลเธอดอฟ โดยมีบุตร 2 คน คือ สเตฟาน ฟอน วัลเธอดอฟ และ ไธโล ฟอน วัลเธอดอฟ โดยพระองค์และซ๊โมนไม่มีพระบุตรร่วมกัน
พระองค์เป็นพระบิดาทูลหัวให้กับ เจ้าชายคอนสตันตินแห่งเนเธอร์แลนด์ ต่อมาพระองค์ประชวรโดยโรคพาร์กินสัน และสิ้นพระชนม์เมื่อวันที่ 14 พฤษภาคม 2531 สิริพระชันษา 73 ชันษา
เนตร เขมะโยธิน
พลเอก เนตร เขมะโยธิน เป็นอดีตหัวหน้าคณะกบฏเสนาธิการ เมื่อปี พ.ศ. 2491 เป็นอดีตเลขาธิการทำเนียบนายกรัฐมนตรี (จอมพลสฤษดิ์ ธนะรัชต์) เป็นอดีตรัฐมนตรี อดีตรัฐมนตรีช่วยว่าการกระทรวงคมนาคม อดีตรัฐมนตรีช่วยว่าการกระทรวงเศรษฐการ ในรัฐบาลพลเอก ถนอม กิตติขจร และเป็นอดีตสมาชิกสภาผู้แทนราษฎรจังหวัดนครราชสีมา สังกัดพรรคสหภูมิ
พลเอก เนตร เขมะโยธิน จบการศึกษาจากโรงเรียนเสนาธิการทหารจากฝรั่งเศส และได้รับปริญญาวิทยาศาสตรดุษฎีบัณฑิตกิตติมศักดิ์ (ศึกษาศาสตร์) จากมหาวิทยาลัยเชียงใหม่ ประจำปีการศึกษา 2513-2514
พลเอก เนตร มีศักดิ์เป็นปู่ของ นุติ เขมะโยธิน นักแสดงโทรทัศน์
พลเอก เนตร ได้รับพระมหากรุณาธิคุณในการพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 24 ตุลาคม พ.ศ. 2528
พลตรี เนตร เขมะโยธิน (ยศในขณะนั้น) เป็นหัวหน้าคณะนายทหารกบฏเสนาธิการ เมื่อวันที่ 1 ตุลาคม พ.ศ. 2491 วางแผนที่จะเข้ายึดอำนาจการปกครอง และปรับปรุงกองทัพจากความเสื่อมโทรม และได้ให้ทหารเล่นการเมืองต่อไป แต่รัฐบาลจอมพล ป. พิบูลสงคราม ทราบแผนการล่วงหน้าและทำการจับกุมผู้คิดก่อการได้ หลังการก่อกบฏดังกล่าว พลตรี เนตร ถูกจับเมื่อวันที่ 25 ตุลาคม และถูกศาลสั่งจำคุก 3 ปี
พลตรี เนตร มีทัศนคติโน้มเอียงไปในทางประชาธิปไตยของฝ่ายนายปรีดี พนมยงค์
ต่อมาในปี พ.ศ. 2495 ได้เข้าร่วมก่อการกับกบฏสันติภาพ แต่ถูกจับกุมและศาลพิพากษาจำคุก ต่อมาจึงได้รับพระราชทานอภัยโทษ ในปี พ.ศ. 2500
พลตรี เนตร เขมะโยธิน ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เป็นสมาชิกสภาผู้แทนราษฎรจังหวัดนครราชสีมา สังกัดพรรคสหภูมิ ของสุกิจ นิมมานเหมินท์
ในปี พ.ศ. 2501 พลตรี เนตร เขมะโยธิน (ยศในชณะนั้น) ได้รับแต่งตั้งเป็นรัฐมนตรี ในรัฐบาลของพลโท ถนอม กิตติขจร (ยศในขณะนั้น) หลังจากนั้นในเดือนเมษายนของปีเดียวกัน เขาถูกปรับให้ไปดำรงตำแหน่งรัฐมนตรีช่วยว่าการกระทรวงคมนาคม และในเดือนสิงหาคมไปเป็นรัฐมนตรีช่วยว่าการกระทรวงเศรษฐการ จนกระทั่งในวันที่ 20 ตุลาคม ได้มีคณะปฏิวัติอันมี จอมพล สฤษดิ์ ธนะรัชต์ ผู้บัญชาการทหารสูงสุด เป็นหัวหน้า ทำการยึดอำนาจการปกครองประเทศ และสถาบันทั้งหลายอยู่ในความควบคุมของคณะปฏิวัติตั้งแต่บัดนั้นเป็นต้นไป
ในปี พ.ศ. 2502 เขาได้รับแต่งตั้งเป็นเลขาธิการทำเนียบนายกรัฐมนตรี (จอมพล สฤษดิ์ ธนะรัชต์) ในขณะนั้นยังไม่มีตำแหน่งปลัดสำนักนายกรัฐมนตรี เขาจึงปฏิบัติหน้าที่เสมือนเป็นปลัดสำนักนายกรัฐมนตรีด้วย
พลเอก เนตร เขมะโยธิน เคยเป็นนายกสภามหาวิทยาลัยขอนแก่น ระหว่างปี พ.ศ. 2519 ถึงปี พ.ศ. 2520
ตอมา เลอมาร์
ตอมา เลอมาร์ (; เกิดวันที่ 12 พฤศจิกายน ค.ศ. 1995) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางให้กับอัตเลติโกมาดริด และทีมชาติฝรั่งเศส
พระเจ้าธรณินทรวรมันที่ 1
พระเจ้าธรณินทรวรมันที่ 1 ( ; ?–1113) กษัตริย์แห่ง จักรวรรดิขแมร์ ครองสิริราชสมบัติจาก ค.ศ. 1107 ถึง 1113 พระองค์ขึ้นสืบราชบัลลังก์หลังการเสด็จสวรรคตของพระอนุชาของพระองค์ พระเจ้าชัยวรรมันที่ 6 พระองค์อภิเษกกับ พระนางวิชเยนทรลักษมี อดีตพระมเหสีของพระเจ้าชัยวรรมันที่ 6 พระองค์สวรรคตเมื่อ ค.ศ. 1113 ในระหว่างการรบกับ สูรยวรรมันที่ 2
พระเจ้าธรณินทรวรมันที่ 2
พระเจ้าธรณินทรวรมันที่ 2 (; ? – ค.ศ. 1160) กษัตริย์แห่งจักรวรรดิขแมร์ ครองสิริราชสมบัติระหว่าง ค.ศ. 1150–1160
พระองค์อภิเษกกับพระราชธิดาของพระเจ้าหรรษวรมันที่ 3 ทั้งสองมีพระราชโอรสคือ พระเจ้าชัยวรมันที่ 7 ที่ประสูติเมื่อ ค.ศ. 1125
พระเจ้าธรณินทรวรมันที่ 2 เป็นพระญาติกับกษัตริย์พระองค์ก่อนพระเจ้าสูรยวรรมันที่ 2
ในบันทึกของจีนที่มีชื่อว่า Yuhai encyclopedia ได้บันทึกไว้ว่า ใน ค.ศ. 1155 เจนละเลาหู่ (ปัจจุบันคือ กัมพูชา) ได้ส่งช้าง 2 เชือกมาถวายเป็นของบรรณาการแด่จักรพรรดิแห่งราชวงศ์ซ่ง
พระเจ้ายโศวรมันที่ 2
พระเจ้ายโศวรมันที่ 2 (; ? – ค.ศ. 1166) กษัตริย์แห่งจักรวรรดิขแมร์ ครองสิริราชสมบัติระหว่าง ค.ศ. 1160–1166 พระองค์ขึ้นสืบราชบัลลังก์ต่อจากพระเจ้าธรณินทรวรมันที่ 2 ใน ค.ศ. 1165 พระองค์ถูกโค่นราชบัลลังก์โดยพระเจ้าตรีภูวนาทิตยวรมัน การปกครองของพระองค์สิ้นสุดพร้อมกับการที่พระองค์ถูกปลงพระชนม์โดยหนึ่งในขุนนางของพระองค์
สงครามพิวนิกครั้งที่สาม
สงครามพิวนิกครั้งที่สาม เกิดขึ้นระหว่าง 149–146 ปีก่อนคริสตกาล เป็นสงครามครั้งสุดท้ายของสงครามพิวนิก ระหว่างสาธารณรัฐโรมันและคาร์เธจโบราณ
จุดเริ่มต้นของสงครามมาจากสนธิสัญญายุติสงครามพิวนิกครั้งที่สอง คาร์เธจต้องจ่ายค่าปฏิกรรมสงครามและห้ามทำสงครามโดยปราศจากการยินยอมจากโรม ในปี 151 ก่อนคริสตกาล คาร์เธจจ่ายค่าปฏิกรรมสงครามจนครบและมองว่าตนพ้นจากสนธิสัญญานี้แล้ว ในปีเดียวกัน ชาวนูมิเดียล้อมเมืองโอรอสโคปาของคาร์เธจ ทำให้คาร์เธจต้องยกทัพไปปราบ โรมมองว่าเหตุการณ์นี้เป็นการละเมิดสนธิสัญญาและประกาศสงครามในปี 149 ก่อนคริสตกาล คาร์เธจพยายามขอเจรจาแต่ภายหลังปฏิเสธเมื่อกงสุลโรมันสั่งให้ชาวเมืองวางอาวุธและย้ายออกจากเมืองคาร์เธจ ก่อนที่เมืองจะถูกเผา ในช่วงแรกโรมล้มเหลวในการบุกเมืองคาร์เธจ แต่การยึดเมืองเนฟาริส ทางตอนใต้ของคาร์เธจทำให้ทหารคาร์เธจเสียขวัญ ชาวคาร์เธจสามารถยันทัพโรมันไว้ได้ถึงปี 146 ก่อนคริสตกาล ก่อนทัพโรมันจะบุกเข้าเมืองได้สำเร็จ เมืองคาร์เธจถูกเผา ส่วนชาวเมืองหลายแสนคนถูกฆ่าและขายเป็นทาส โรมผนวกคาร์เธจเป็นจังหวัดแอฟริกา เมืองคาร์เธจกลายเป็นเมืองร้างจนกระทั่งจูเลียส ซีซาร์บูรณะเมืองนี้ขึ้นใหม่ในอีกหนึ่งศตวรรษต่อมา
วอลเลย์บอลชายชิงแชมป์สโมสรเอเชีย 2018
วอลเลย์บอลชายชิงแชมป์สโมสรเอเชีย 2018 () เป็นการแข่งขันครั้งที่ 19 ของวอลเลย์บอลชายชิงแชมป์สโมสรเอเชีย ซึ่งมีกำหนดจะจัดขึ้นที่เนปยีดอ ประเทศพม่า ระหว่างวันที่ 30 กรกฎาคม – 6 สิงหาคม ค.ศ. 2018ครั้งนี้เป็นครั้งแรกที่การแข่งขันวอลเลย์บอลชายชิงแชมป์สโมสรเอเชียนำระบบการแบ่งกลุ่มใหม่มาใช้ในการแข่งขัน ตามคณะกรรมการบริหารของสมาพันธ์วอลเลย์บอลเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลชายชิงแชมป์สโมสรเอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา
พระเจ้าตรีภูวนาทิตยวรมัน
พระเจ้าตรีภูวนาทิตยวรมัน (; ? – ค.ศ. 1177) กษัตริย์แห่งจักรวรรดิขแมร์ที่เป็นชาวจีน ราว ค.ศ. 1165 พระองค์ได้โค่นล้มราชบัลลังก์ของพระเจ้ายโศวรมันที่ 2 พร้อมกับสถาปนาพระองค์เป็นกษัตริย์แห่งจักรวรรดิขแมร์
ใน ค.ศ. 1177 การรุกรานโดยอาณาจักรจามปาภายใต้การนำของพระเจ้าชัยอินทรวรมันที่ 4 ได้บุกเข้าปล้นเมืองหลวงของขแมร์อย่างยโศธรปุระ พร้อมกับจับพระเจ้าตรีภูวนาทิตยวรมันสำเร็จโทษ ทำให้จักรวรรดิขแมร์เกิดสุญญากาศและไร้กษัตริย์อยู่นานถึง 4 ปี ก่อนที่พระเจ้าชัยวรมันที่ 7 จะสามารถรวบรวมแผ่นดินขึ้นมาใหม่พร้อมกับพิชิตพวกจามปาได้สำเร็จใน ค.ศ. 1181
นคร มาฉิม
นคร มาฉิม (เกิด: 3 พฤษภาคม พ.ศ. 2509) นักการเมืองชาวไทย สมาชิกพรรคเพื่อไทย อดีตสมาชิกสภาผู้แทนราษฎรจังหวัดพิษณุโลกสังกัดพรรคประชาธิปัตย์
นคร มาฉิม เป็นบุตรของนายลา และนางจันทร์ทา มาฉิม เกิดเมื่อวันที่ 3 พฤษภาคม พ.ศ. 2509 สำเร็จการศึกษาระดับปริญญาตรี สาขาวิชานิติศาสตร์ มหาวิทยาลัยสุโขทัยธรรมาธิราช และประกาศนียบัตรการเมืองการปกครองผู้บริหารระดับสูง สถาบันพระปกเกล้า เป็นสมาชิกสภาผู้แทนราษฎรจังหวัดพิษณุโลก สังกัดพรรคประชาธิปัตย์ ตั้งแต่ปี พ.ศ. 2544 จนถึงปี พ.ศ. 2556 ได้ลาออกจากพรรคประชาธิปัตย์ เนื่องจากทางพรรคประชาธิปัตย์ประกาศคว่ำบาตรการเลือกตั้งในวันที่ 2 กุมภาพันธ์ พ.ศ. 2557 แต่นครต้องการลงสมัคร สส. ต่อ เนื่องจากเชื่อมั่นในหลักการประชาธิปไตย จึงได้ย้ายไปสังกัดพรรคชาติพัฒนา
นคร มาฉิมกลับมาปรากฏเป็นข่าวอีกครั้งเมื่อนครโพสต์ข้อความลงในเฟซบุ๊กส่วนตัวขอโทษ ดร.ทักษิณ ชินวัตร และ ยิ่งลักษณ์ ชินวัตร เมื่อวันที่ 26 กรกฎาคม พ.ศ. 2561 ซึ่งตรงกับวันเกิดของ ทักษิณ โดยได้กล่าวยอมรับว่าเป็นส่วนในการล้มล้างรัฐบาลของอดีตนายกรัฐมนตรีทั้งสอง และกล่าวถึงกลุ่มสมคบคิดเพื่อล้มล้างรัฐบาลจากการเลือกตั้ง ซึ่งทำให้มีความพยายามจากพรรคประชาธิปัตย์ในการออกมาตอบโต้และกล่าวหาว่านครเอาความเท็จมานำเสนอ
เมื่อวันที่ 6 กันยายน พ.ศ. 2561 คณะผู้แทนสหภาพยุโรปประจำประเทศไทย ได้เข้าพบนครเพื่อขอข้อมูลเรื่องเกี่ยวกับสถานการณ์การเมืองของประเทศไทยในขณะนั้น ซึ่งต่อมา หนึ่งวันหลังจากนั้น เจ้าหน้าที่ทหารจากมณฑลทหารบกที่ 39 สังกัดกองทัพภาคที่ 3 เข้ามาล้อมบ้านพักของนคร
เจ้าชายนาเยฟ บิน อับดุลลอฮ์
เจ้าชายนาเยฟ บิน อับดุลลอฮ์ () ประสูติเมื่อวันที่ 14 พฤศจิกายน 2457 ณ ประเทศซาอุดีอาระเบีย เป็นพระราชโอรสใน สมเด็จพระราชาธิบดีอับดุลลาห์ที่ 1 แห่งจอร์แดน และ เจ้าหญิงซูดีรา พระวรราชชายา เป็นพระราชอนุชาต่างพระราชมารดาใน สมเด็จพระเจ้าเฏาะลาลแห่งจอร์แดน และเป็นพระราชปิตุลา (อาชาย) ใน สมเด็จพระราชาธิบดีฮุสเซนแห่งจอร์แดน
พระองค์ทรงศึกษา ณ วิทยาลัยวิกตอเรียใน กรุงไคโร ต่อมาทรงกลายผู้สำเร็จราชการแผ่นดินของจอร์แดนเมื่อวันที่ 20 กรกฎาคม 2494 หลังจากการลอบสังหารพระราชบิดา และพระเชษฐาของพระองค์คือ สมเด็จพระเจ้าเฏาะลาลแห่งจอร์แดน ทรงประชวรบ่อยครั้ง พระองค์ทรงปกครองประเทศจนกระทั่ง 6 กันยายน 2494 เมื่อพระเชษฐาครองราชย์ถัดจาพระราชบิดา พระองค์สิ้นพระชนม์เมื่อวันที่ 12 ตุลาคม 2526 สิริพระชันษา 68 ชันษา ด้านชีวิตส่วนพระองค์ทรงเสกสมรสกับ เจ้าหญิงไมไฮมา มีพระบุตรดังนี้